கேள்வி: மெகபூப் கான் - செல்வாக்கு குறித்து விரிவாக சொல்லுங்கள்.
பதில்: 1940கள், 1950கள் மற்றும் 1960களில் சுரேந்திரா, அருண் குமார் அஹுஜா, திலிப் குமார், ராஜ் கபூர் (இந்தி நடிகர்), சுனில் தத், இராஜேந்திர குமார், ராஜ்குமார் (இந்தி நடிகர்) நர்கிசு நிம்மி மற்றும் நதிரா போன்ற பெரிய நட்சத்திரங்களாகத் திகழ்ந்த பல நடிகர்கள் மற்றும் நடிகைகளை அறிமுகப்படுத்தினார். 1961 இல், இவர் 2 வது மாஸ்கோ சர்வதேச திரைப்பட விழாவில் நடுவர் குழுவில் உறுப்பினராக இருந்தார். இந்திய திரைப்படக் கூட்டமைப்பு தலைவராகத் தொடர்ந்து இருந்தார். மெகபூப் கான் ஹாலிவுட்டின் தாக்கத்திற்கு ஆளாகியதாக அறியப்பட்டார். மேலும் இவரது படங்களில் பெரும்பாலும் ஹாலிவுட் பாணியில் ஆடம்பரமான அரங்கங்கள் இருந்தன. ஏழைகள் மீதான ஒடுக்குமுறை, வர்க்கப் போர் மற்றும் கிராமப்புற வாழ்க்கை ஆகியவை இவரது படைப்புகளில் தொடர்ச்சியான கருப்பொருள்கள். மெகபூப் கானுக்கு இந்திய அரசால் ''ஹிதாயத் கர்-இ-ஆசம்'' என்ற பட்டம் வழங்கப்பட்டது.
கேள்வி: மெகபூப் கான் - தனிப்பட்ட வாழ்க்கை என்பது என்ன?
பதில்: மெகபூப் கான் இரண்டு முறை திருமணம் செய்து கொண்டார்.[https://web.archive.org/web/20160817114707/http://www.tamashha.com/celeb/Mehboob_Khan "Mehboob Khan - a profile"]. இவரது முதல் மனைவி பாத்திமாவுடன், இவருக்கு அயூப், இக்பால் மற்றும் சவுகத் என்ற மூன்று மகன்கள் இருந்தனர். முதல் மனைவியிடமிருந்து பிரிந்த பிறகு, பிரபல இந்திய திரைப்பட நடிகை சர்தார் அக்தரை (1915-1986) 1942 இல் மணந்தார். இந்திய மற்றும் வெளிநாட்டு ஆங்கில படங்களில் நடித்த சஜித் கானை (பிறப்பு 28 டிசம்பர் 1951) இவர் தத்தெடுத்தார்.
கேள்வி: மெகபூப் கான் - இறப்பு மற்றும் மரபு பற்றி நீங்கள் என்ன அறிந்துள்ளீர்கள்?
பதில்: படிமம்:Mehboob_Khan_2007_stamp_of_India.jpg மெகபூப் கான் 28 மே 1964 அன்று மாரடைப்பால் இறந்தார் இந்தியப் பிரதமர் ஜவகர்லால் நேரு இறந்த மறுநாளே இவரது மரணம் நிகழ்ந்தது. இவரது பிறந்த நூற்றாண்டு விழாவின் ஒரு பகுதியாக, செப்டம்பர் 2007 இல் மெகபூப் ஸ்டுடியோவில் நடைபெற்ற விழாவில் இந்திய அஞ்சல் துறை இவரது நினைவுஅஞ்சல் முத்திரைய வெளியிட்டது.